KLASA: 602-02/22-01/65

Urbroj: 2100-23-01-22-01

Beli Manastir, 4. listopada 2022.

**NATJEČAJ**

**za odabir sudionika učeničke mobilnosti**

**u okviru programa ERASMUS+ W.E.B. - Work Experience Booster**

**BROJ UGOVORA – 2022-1-HR01-KA122-VET-000079293**

**Opis mobilnosti:**

* Planirano vrijeme održavanja: travanj 2023.
* Mjesto održavanja: Dublin, Irska
* Ustanova primateljica: Martello Training Ltd.
* Broj učenika predviđenih za mobilnost: 19 učenika u zanimanju Ekonomist, Upravni referent i Hotelijersko-turistički tehničar (2., 3. i 4. razred)

**Uvjeti prijave:**

* učenik redovno upisan u odgovarajući razred u školskoj godini 2022./2023.

**Kod prijave na natječaj kandidati su dužni priložiti:**

* popunjen i potpisan prijavni obrazac (potpisano i od strane učenika i od strane roditelja/skrbnika)
* potpisan obrazac privole za obradu osobnih podataka za potrebe provedbe natječaja

**Način odabira kandidata:**

Inicijalni odabir kandidata izvršit će tročlano povjerenstvo koje čine članovi školskog Erasmus+ projektnog tima. Povjerenstvo će formirati rang listu odabranih kandidata koji ulaze u drugi krug odabira, prema sljedećim kriterijima:

|  |  |
| --- | --- |
| **Kriterij** | **Najveći broj bodova** |
| **1. Opći uspjeh u prethodnom razredu (na 2 decimale)** | 5 bodova |
| **2. Ocjena iz Engleskog jezika u prethodnom razredu (ponderira se s 2)** | 10 bodova |
| **3. Redovitost pohađanja nastave u prethodnom razredu** | |
| * bez ijednog neopravdanog izostanka *(5 bodova)* * 1 neopravdani sat izostanka *(4 boda)* * 2 neopravdana sata izostanaka *(3 boda)* * 3 neopravdana sata izostanaka *(2 boda)* * 4 - 5 neopravdanih sati izostanaka *(1 bod)* * više od 5 neopravdanih sati izostanaka *(0 bodova)* | 5 bodova |
| **4. Odgojne mjere zbog povreda dužnosti u prethodnom razredu** | |
| * bez odgojne mjere *(10 bodova)* * opomena razrednika *(5 bodova)* * ukor *(1 bod)* * opomena pred isključenje *(0 bodova)* | 10 bodova |
| **5. Sudjelovanje u izvannastavnim aktivnostima, dodatnoj nastavi i izvanškolskim aktivnostima u školskoj godini 2021./2022.** | |
| * ako je vezano uz struku *(30 bodova)* * ako je vezano uz engleski jezik *(20 bodova)* * ako je vezano uz ostale nastavne predmete (10 bodova) * ako je vezano uz izvanškolske aktivnosti (5 bodova) | 30 bodova |
| **6. Čimbenici koji učenika stavljaju u nepovoljniji položaj u odnosu na druge učenike** | |
| U obzir dolazi bilo koja poteškoća koja učeniku onemogućuje normalni tijek obrazovanja te ga na taj način stavlja u nepovoljniji položaj, poput:   * teškoće na temelju kojih je učeniku određen primjereni oblik školovanja (poteškoće bilo koje vrste koje utječu na proces učenja, praćenja nastave i izvršavanja školskih obaveza) – 5 *boda* * teškoće za koje postoji određena dokumentacija, ali učeniku nije određen primjereni oblik školovanja (npr. poteškoće bilo koje vrste koje utječu na proces učenja, praćenja nastave i izvršavanja školskih obaveza) – 5 *boda* * nepovoljni socio-ekonomski status obitelji (npr. ako je učenik je član kućanstva koje je korisnik zajamčene minimalne naknade ili pomoći za uzdržavanje sukladno propisima kojim se uređuje područje socijalne skrbi, dugotrajna nezaposlenost roditelja/skrbnika, dugotrajna bolest roditelja/skrbnika, itd.) – 10 *bodova*   *Bilo koju postojeću vrstu poteškoća prijavitelj je u prijavnom obrascu dužan navesti i što detaljnije opisati. U protivnom neće ostvariti dodatne bodove.*  *Za svaku navedenu poteškoću potrebno je dostaviti i odgovarajuću dokumentaciju (ukoliko postoji) ili potkrijepljeno objašnjenje.* | 20 bodova |
| **UKUPNO:** | **80 bodova** |

U drugom krugu odabira članovi projektnog tima obavit će dodatnu procjenu motivacije (1 bod), zalaganja (1 bod), stručnog i jezičnog predznanja (2 boda) te organizacijskih sposobnosti (1 bod) pojedinih učenika te na temelju te procjene odabrati učenike. Maksimalan broj bodova u drugom krugu iznosi 5 bodova.

Nakon druge faze selekcije povjerenstvo će formirati rang listu odabranih i rezervnih kandidata za sudjelovanje na mobilnosti.

**Obaveze sudionika mobilnosti:**

Odabrani sudionici mobilnosti obvezni su sudjelovati u svim pripremnim, organizacijskim i diseminacijskim aktivnostima prije, tijekom i nakon mobilnosti, za vrijeme trajanja projekta.

Sudionici mobilnosti će prije provedbe mobilnosti s Drugom srednjom školom Beli Manastir potpisati ugovor o dodjeli financijske potpore te ostale dokumente potrebne za kvalitetnu provedbu stručne prakse u inozemstvu (sporazum o učenju, dokument obaveze kvalitete).

**Financiranje sudjelovanja na mobilnosti:**

Sudjelovanje na mobilnosti sufinancirano je sredstvima programa Europske unije Erasmus+. Sudionicima mobilnosti bit će pokriveni troškovi putovanja i životni troškovi za vrijeme trajanja mobilnosti.

**Provedba natječaja:**

Prijave se podnose osobno kod administratora škole ili projektnom koordinatoru Meliti Todorović, elektroničkom poštom na adresu: [melita.todorovic@skole.hr](mailto:melita.todorovic@skole.hr) ili razrednicima navedenih razrednih odjela. U slučaju podnošenja prijave elektroničkom poštom, prijavni obrazac i obrazac privole za obradu osobnih podataka trebaju biti potpisani i skenirani. Rok za podnošenje prijave je **15. listopada 2022.** godine.

Odluka o odabiru kandidata u prvom krugu natječaja bit će objavljena na mrežnoj stranici Druge srednje škole Beli Manastir najkasnije do **21. listopada 2022.** godine. O rezultatima natječaja svi kandidati bit će obaviješteni osobno ili elektroničkom poštom.

Kandidati koji prođu prvi krug odabira bit će pozvani na testiranje i procjenu u drugom krugu odabira. Konačna odluka o odabiru sudionika mobilnosti, kao i rezervnih sudionika mobilnosti bit će objavljena na mrežnoj stranici Druge srednje škole Beli Manastir najkasnije do 30. listopada 2022. godine.

Svi prikupljeni osobni podaci iz prijavne dokumentacije koristit će se isključivo u svrhu provođenja natječajnog postupka i neće se ni u kom trenutku ustupati trećim stranama.

Za više informacija u vezi planiranih projektnih aktivnosti svi zainteresirani mogu se obratiti projektnom koordinatoru putem elektroničke pošte: [melita.todorovic@skole.hr](mailto:melita.todorovic@skole.hr).

**Dodatne informacije:**

Osnova za objavu natječaja je Odluka o dodjeli financijske potpore za projektne prijedloge i Odluka o dodjeli OLS licenci u okviru Poziva na dostavu projektnih prijedloga za 2022. godinu za program Erasmus+ - Ključna aktivnost 1 za područje strukovnog obrazovanja i osposobljavanja.

**Prilozi:**

* prijavni obrazac
* obrazac privole za obradu osobnih podataka
* okvirni program mobilnosti

Ravnateljica:

Blaženka Kalčić, prof.